Phokis — Delphi — undated — SIG(3) 449B,C; SGDI 2721
Region: Central Greece (IG VII-IX) — Delphi 

[αρ]ιστονοος νικοσθενους κορινθιος [α]πολλωνι πυθιωι τον υμνον. πυθιαν ιεροκτιτον ναιων δελφιδ αμφι πετραν αει θεσπιομαντιν εδραν. ιη ιε παιαν απολλον κοιου τε κορας λατους σεμνον αγαλμα και ζηνος υψιστου μακαρων βουλαις ω ιε παιαν ενθ απο τριποδων θεοκτητων χλ[ω]ροτομον δαφναν σειων μαντοσυναν εποιχνεις ιη ιε παιαν φρικωεντος εξ αδυτου μελλοντων θεμιν ευσεβη χρησμοις ευφθονγου τε λυρας αυδαις ω ιε παιαν. αγνισθεις ενι τεμπεσιν βουλαις ζηνος υπειροχου επει παλλας επεμψε πυθωδ ιη ιε παιαν πεισας γαιαν ανθοτροφον θεμιν τ ευπλοκαμον θεαν αιεν ευλιβανους εδρας εχεις ω ιε παιαν. οθεν τριτογενη προναιαν εμ μαντειοις α[γι]οις σεβων αθανατοις αμοι[β]αις ιη ιε παιαν χαριν παλαιαν χαριτων ταν τοτ αιδιους εχων μνημας υψισταις εφεπεις τιμαις ω ιε παιαν. δωρουντ[αι] δε σ αθανατοι ποσειδων αγνοις δαπεδοις νυμφαι κωρυκιοισιν αντροις ιη ιε παιαν τριετεσιν φαναις βρομιος σεμνα δ αρτεμις ευπονοις κυνων εμ φυλακαις εχει τοπους ω ιε παιαν. αλλ ω παρνασσου γυαλων ευδροσοισι κασταλιας νασμοις σον δεμας εξαβρυνων ιη ιε παιαν χαρεις υμνοις ημετεροις ολβον εξ οσιων διδους αει και σωιζων εφεποις ημας ω ιε παιαν.